**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«\_\_\_\_\_» \_\_\_\_\_\_\_\_\_\_\_\_\_ 2022 թվականի N \_\_\_\_ -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՍԵՊՏԵՄԲԵՐԻ 22-Ի N2168-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Կառավարությունը ***որոշում է.***

1. Հայաստանի Հանրապետության կառավարության 2005 թվականի սեպտեմբերի 22-ի «Ստուգման ժամանակ հայտնաբերված և առգրավված ապօրինի ձեռք բերված բնական ռեսուրսների (ներառյալ` որսի) տնօրինման կարգը հաստատելու մասին» N 2168-Ն որոշման (այսուհետ՝ Որոշում) մեջ կատարել հետևյալ փոփոխությունները և լրացումները՝
2. Որոշման վերնագիրը շարադրել հետևյալ խմբագրությամբ.

«ՍՏՈՒԳՄԱՆ ԺԱՄԱՆԱԿ ՀԱՅՏՆԱԲԵՐՎԱԾ ԵՎ ԱՌԳՐԱՎՎԱԾ ԱՊՕՐԻՆԻ ՁԵՌՔ ԲԵՐՎԱԾ ԲՆԱԿԱՆ ՌԵՍՈՒՐՍՆԵՐԻ (ՆԵՐԱՌՅԱԼ` ՈՐՍԻ), ՈՐՍԱԳՈՐԾԻՔՆԵՐԻ ԵՎ ՈՐՍԻ ԳՈՐԾԻՔ ՀԱՄԱՐՎՈՂ ԱՅԼ ՄԻՋՈՑՆԵՐԻ ՏՆՕՐԻՆՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ»

1. Որոշման 1-ին կետը շարադրել հետևյալ խմբագրությամբ.

«1. Սահմանել ստուգման ժամանակ հայտնաբերված և առգրավված ապօրինի ձեռք բերված բնական ռեսուրսների (ներառյալ` որսի), որսագործիքների և որսի գործիք համարվող այլ միջոցների տնօրինման կարգը` համաձայն հավելվածի։»:

1. Որոշման հավելվածում՝

ա. վերնագիրը շարադրել հետևյալ խմբագրությամբ.

«ԿԱՐԳ

ՍՏՈՒԳՄԱՆ ԺԱՄԱՆԱԿ ՀԱՅՏՆԱԲԵՐՎԱԾ ԵՎ ԱՌԳՐԱՎՎԱԾ ԱՊՕՐԻՆԻ ՁԵՌՔ ԲԵՐՎԱԾ ԲՆԱԿԱՆ ՌԵՍՈՒՐՍՆԵՐԻ (ՆԵՐԱՌՅԱԼ` ՈՐՍԻ), ՈՐՍԱԳՈՐԾԻՔՆԵՐԻ ԵՎ ՈՐՍԻ ԳՈՐԾԻՔ ՀԱՄԱՐՎՈՂ ԱՅԼ ՄԻՋՈՑՆԵՐԻ ՏՆՕՐԻՆՄԱՆ»

բ. 1-ին կետը շարադրել հետևյալ խմբագրությամբ․

«1. Սույն կարգով սահմանվում է Հայաստանի Հանրապետության օրենքներով սահմանված կարգով ստուգումների ժամանակ հայտնաբերված և առգրավված` ապօրինի ձեռք բերված բնական ռեսուրսների՝ (ներառյալ՝ որսի) կենսառեսուրսների (վայրի խոտաբույսեր, թփեր, ծառեր, այդ թվում` փայտանյութ և վայրի կենդանիներ ու դրանց արգասիքներ), հողի բերրի շերտի, օգտակար հանածոների, ինչպես նաև որսագործիքների և որսի գործիք համարվող այլ միջոցների տնօրինման կարգը:»,

գ. 2-րդ կետի «Սույն կարգի 1-ին կետի «ա» ենթակետում նշված արագ փչացող` առգրավված» բառերը փոխարինել «Առգրավված՝ արագ փչացող» բառերով,

դ. 3-րդ կետը շարադրել հետևյալ խմբագրությամբ.

«3. Առգրավված կենդանի վայրի կենդանիների վերաբերյալ բնապահպանության և ընդերքի տեսչական մարմնի տարածքային ստորաբաժանման կողմից կազմվում է արձանագրություն, ինչի մասին անմիջապես էլեկտրոնային հաղորդակցությամբ տեղեկացում է ներկայացվում շրջակա միջավայրի նախարարություն և մասնագիտացված կազպակերպություններին միաժամանակ։ Մասնագիտացված կազմակերպությունների ցանկը հրապարակվում է շրջակա միջավայրի նախարարության և բնապահպանության և ընդերքի տեսչական մարմնի պաշտոնական կայքէջում։»։

ե. լրացնել հետևյալ բովանդակությամբ նոր 3.1-3.9-րդ կետեր՝

«3.1. Սույն կարգի իմաստով մասնագիտացված կազմակերպություն է հանդիսանում այն կազմակերպությունը, որն ունի անազատ և կիսաազատ պայմաններում վայրի կենդանիների կենսաբանական, անհատական և տեսակային առանձնահատկությունները, առողջությունը և կյանքի անվտանգությունը, ինչպես նաև կենդանիների փախուստը պահելու վայրից բացառելու պայմաններ, ինչպես նաև վայրի կենդանիների ուսումնասիրության, պահպանության, պահման, խնամքի, վերարտադրության ոլորտներում մասնագիտական որակավորում ունեցող մասնագետներ։

3.2. Բնապահպանության և ընդերքի տեսչական մարմնի, շրջակա միջավայրի նախարարության և մասնագիտացված կազմակերպության միջև նախապես կնքված՝ առգրավված կենդանի վայրի կենդանիներին ի պահ հանձնելու վերաբերյալ պայմանագրի հիման վրա առգրավված կենդանի վայրի կենդանիներն առավելագույնը մեկ ամիս ժամկետով ի պահ են հանձնվում մասնագիտացված կազմակերպությանը՝ կենդանիների պահման հետ կապված ծախսերը հոգալու պայմանով։

3.3. Առգրավված կենդանի վայրի կենդանիները մասնագիտացված կազմակերպությանը ի պահ հանձնելուց հետո շրջակա միջավայրի նախարարությունը՝ եռօրյա ժամկետում տեղեկատվություն է տրամադրում գիտական կազմակերպությանը։

3.4. Գիտական կազմակերպություն է հանդիսանում Հայաստանի Հանրապետության գիտությունների ազգային ակադեմիան՝ հիմք ընդունելով «**Հայաստանի Հանրապետության գիտությունների ազգային ակադեմիայի մասին**» օրենքի 4-րդ հոդվածի 1–ին մասի 3-րդ ենթակետը։

3.5. Գիտական կազմակերպությունը առավելագույնը մեկ շաբաթվա ընթացքում իրականացնում է տեղային ուսումնասիրություն և արդյունքների ամփոփումից հետո շրջակա միջավայրի նախարարություն և բնապահպանության և ընդերքի տեսչական մարմին է տրամադրում դրանց՝ վայրի բնություն բացթողնման ենթակա լինելու վերաբերյալ մասնագիտական եզրակացություն՝ նշելով դրանց բացթողնման ենթակա հնարավոր վայրերը։

3.6. Մասնագիտացված կազմակերպությանը ի պահ հանձնված առգրավված կենդանի վայրի կենդանիները, որոնք՝

1) բնորոշ են Հայաստանի Հանրապետության կենդանական աշխարհին և դրա մաս են կազմում գիտական կազմակերպության կողմից տրված եզրակացության հիման վրա ենթակա են բացթողնման վայրի բնություն (իրենց ապրելավայրերին համապատասխան տարածքներ) բնապահպանության և ընդերքի տեսչական մարմնի համապատասխան տարածքային ստորաբաժանման տեսուչների կողմից՝ շրջակա միջավայրի նախարարության և տվյալ մարզպետարանի բնապահպանական ստորաբաժանման աշխատակիցների մասնակցությամբ։ Մինչ վայրի բնություն բաց թողնելը՝ կենդանի վայրի կենդանիները գիտահետազոտական հիմնարկի կողմից ներկայացված առաջարկություններին համապատասխան նիշավորվում են էլեկտրոնային չիպերով (կրիչներով): Կենդանիների վայրի բնություն ազատ արձակման փաստն արձանագրվում և տեսագրվում է բնապահպանության և ընդերքի տեսչական մարմնի տեսուչների կողմից:

1. բնորոշ են Հայաստանի Հանրապետության կենդանական աշխարհին և դրա մաս են կազմում, սակայն գիտական կազմակերպության կողմից տրված եզրակացության հիման վրա ենթակա չեն բացթողնման վայրի բնություն, ինչպես նաև այն կենդանի վայրի կենդանիները, որոնք բնորոշ չեն Հայաստանի Հանրապետության կենդանական աշխարհին և դրա մաս չեն կազմում՝ բնապահպանության և ընդերքի տեսչական մարմնի, շրջակա միջավայրի նախարարության և մասնագիտացված կազմակերպության միջև կնքված պայմանագրի հիման վրա հանձնվում են դրանց ի պահ ստանձնած մասնագիտացված կազմակերպությանը՝ հետագա տնօրինման իրավունքով՝ բացառելով դրանց վաճառքը։

3.7. Մասնագիտացված կազմակերպությունը, սույն կարգի 3.6-րդ կետի 2-րդ ենթակետով սահմանված պայմանագրի կնքումից հետո իրեն տնօրինման իրավունքով հանձնված կենդանի վայրի կենդանիների վերաբերյալ եռամսյա պարբերականությամբ տեղեկատվություն է ներկայացնում շրջակա միջավայրի նախարարություն և բնապահպանության և ընդերքի տեսչական մարմին։

3.8. Սույն կարգի 3.2-րդ կետում նշված պայմանագրի բացակայության դեպքում շրջակա միջավայրի նախարարությունը և բնապահպանության և ընդերքի տեսչական մարմինն առգրավված կենդանի վայրի կենդանիներին ի պահ են հանձնում «Երևանի կենդանաբանական այգի» համայնքային ոչ առևտրային կազմակերպությանը։

3․9 Առգրավված ապօրինի որսագործիքները (բացառությամբ զենք-զինամթերքի) ենթակա են ոչնչացման, որի համար հիմք է հանդիսանում բնապահպանության և ընդերքի տեսչական մարմնի կողմից ստեղծված հանձնաժողովի կողմից տրված եզրակացությունը։»,

զ. ամբողջ տեքստից հանել «Հայաստանի Հանրապետության բնապահպանության նախարարության» բառերը։

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։